ŞTIU, 22 august 2021, cu Mihaela Măncilă și Irina Ursu.
Ucraina lansează mâine summitul "Platforma Crimeea", prin care încearcă să readucă zona în componenţa statului. La evenimentul din Kiev va fi și premierul Florin Cîțu. POLIDIN – să ne aducem aminte de acest nume! Vom găsi în farmacii ursuleți gumați și spray nazal, marca POLIDIN. Deocamdată- suplimente alimentare pentru imunitate. Vrem elevi de 10, dar cu investiții de nota 4! România nu are profesori care să-i pregătească pe tineri pentru domeniul care finanțează 6 la sută din produsul intern brut – specialiști în IT. Și femeile ar putea resuscita campania de vaccinare. Ele au puterea, spune o actriță sud-africană care le îndeamnă pe femei să le spună bărbaților: Nu te vaccinezi, n-ai parte de sex! Dar care e urgența? Primarul Clotilde Armand cere prelungirea stării de alertă în sectorul 1. Decizia o va lua prefectul Capitalei, Alin Stoica. Se mai gândește, cât așteaptă și informările de la DSP, Garda de Mediu și Agenția pentru Mediu. Poveștile mele. mamă afgană a născut la bordul unui avion militar american în drum spre Germania, la peste 8 mii de metri altitudine. Bebelușul a venit pe lume în libertate. Femeile care vor pe “cai mari" se înscriu la curse lungi, la volanul camionului. 500 de doamne și domnișoare din Dolj și-au luat permisul de șofer profesionist în ultimul an. Imediat vedem motivele! Și ultima fiță în Ibiza: dronele care livrează mâncarea direct pe iaht. Ca să nu moară miliardarii de foame cât se bronzează.
Juriul emisunii a fost format din: Răzvan Țupa, Ioana Enache și Alexandru Orian.